सात साल बाद एक बेर फ़िर अन्ना हजारे राम लीला मैदान में अनिश्चितकालीन भूख हड़ताल पर बईठ गयल बाड़न , लेकिन एह बेर मुद्दा भ्रष्टाचार नाहीं बल्कि किसान हउवन। देश भर से कई गो राज्य के किसान एक दिन पहिले से ही रामलीला मैदान में इकट्ठा होखे लागल रहलन , केतना किसान सभ के रास्ता में रोक दिहल गईल।
आपन सत्याग्रह शुरू करत अन्ना कहलन कि, “अंग्रेज सभ देश से चल गईलन बाकी अभइन ले कुच्छो नाहीं बदलल। किसान खातीं जान भी बा। 80 साल के उमर में समाज देश खातिन जान चल जाई त कउनो गम न होखी।” अन्ना कहलन कि उनुका रोके क प्रयास करल गयल। मंत्री लोग भी आंदोलन रोके खातीं आइल रहें।
कर्नाटक क पूर्व लोकायुक्त तथा सुप्रीम कोर्ट क पूर्व जज एन संतोष हेगड़े भी आंदोलन में शामिल होखे खातीं रामलीला मैदान पहुँचल बाड़ें। अन्ना हजारे कहलन कि राजनीतिक लोग के एह आंदोलन से दूर राखल जाई। कउनो भी नेता भा राजनीतिक दल के मंच पर जगह मिली। एह आंदोलन में उत्तर प्रदेश, महाराष्ट्र, हरियाणा, पंजाब जइसन कई गो राज्य के तीन हज़ार से भी ज्यादा किसान पहुँचल बाड़ें।
bho_Deva bho_Deva bho_Deva